Oficiālais Vēstnesis L 063 , 04/03/1998 Lpp. 0016 - 0017



Komisijas Regula (EK) Nr. 505/98 (1998. gada 3. marts), ar kuru groza Regulu (EEK) Nr. 1274/91, ar ko ievieš sīki izstrādātus noteikumus Regulas (EEK) Nr. 1907/90 par dažiem olu tirdzniecības standartiem ieviešanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 1907/90 par dažiem olu tirdzniecības standartiem [1], kurā jaunākie grozījumi izdarīti ar Regulu (EK) Nr. 818/96 [2], un jo īpaši tās 10. panta 3. punktu un 20. panta 1. punktu, tā kā Komisijas Regulā (EEK) Nr. 1274/91 [3], kurā jaunākie grozījumi izdarīti ar Regulu (EK) Nr. 1511/96 [4], paredzēti noteikumi tirdzniecības standartu ieviešanai olu nozarē; tā kā būtu iespējams samazināt olu savākšanas biežumu ražotājiem, kuri var nodrošināt, ka viņu lauku saimniecībā olas uzglabā temperatūrā, kas ir zemāka par + 14 °C; tā kā šis izņēmums jāattiecina tikai uz tām dalībvalstīm, kurās zema ražošanas apjoma un iedzīvotāju blīvuma dēļ ir augstas savākšanas un izplatīšanas izmaksas un kurās vērojama zema vidējā atmosfēras temperatūra; tā kā šādi apstākļi ir vienīgi Somijā un Zviedrijā; tā kā šo pasākumu vajadzētu piemērot, sākot ar 1998. gada 1. janvāri, lai nodrošinātu vienmērīgu pāreju uz kopējo olu standartu piemērošanu Zviedrijā, kas ar Komisijas Regulu (EK) Nr. 2059/96 [5] bija atlikta līdz minētajam datumam saskaņā ar Pievienošanās akta 149. panta 1. punktu; tā kā, lai nodrošinātu labāku uzraudzību pār ārpus sprosta dētu olu tirdzniecību, nepieciešams nodrošināt papildu sīki izstrādātu uzskaiti šādu olu apgrozījumam savācēju un vairumtirgotāju posmā; tā kā ir lietderīgi pilnvarot dalībvalstis deleģēt olu marķēšanas atbilstības uzraudzību pēc izmantotās lauksaimniecības metodes iestādēm, kas ir neatkarīgas no ražotājiem; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 1274/91 ar šo groza šādi: 1. Minētās regulas 1. panta 1. punktam pievieno šādu daļu: "Tomēr Somijā un Zviedrijā piegāde vai savākšana no ražotājiem uz iesaiņošanas centriem vai rūpniecības uzņēmumiem var notikt vienreiz nedēļā, ja olu uzglabāšanas temperatūra lauku saimniecībā mākslīgi tiek noturēta zem + 14 °C." 2. Šādi groza 18. pantu: - 2. punkta otrajai daļai pievieno šo: "Šādu uzskaiti glabā lauku saimniecībā vismaz sešu mēnešus pēc saimes aizvākšanas no tās." - iekļauj šādu 6.a pantu: "6.a Savācējiem un vairumtirgotājiem vismaz sešus mēnešus jāglabā uzskaite par pirkšanas un pārdošanas darījumiem, kā arī krājumu uzskaite par olām, kas minētas 1. panta a), b), c) un d) apakšpunktā. Savācēji par šīm olām var uzrādīt: a) savākšanas datumus un daudzumus; b) ražotāju vārdus vai nosaukumus un adreses; c) datumus, kad veiktas piegādes uz attiecīgo iesaiņošanas centru un šo piegāžu apjomus. Vairumtirgotāji (tostarp tirdzniecības aģenti, kas paši praktiski nerīkojas ar olām) par šīm olām var uzrādīt: a) pirkšanas un pārdošanas datumus un apjomus, b) piegādātāju/pircēju nosaukumus un adreses. Turklāt tie vairumtirgotāji, kas paši praktiski rīkojas ar olām, glabā fizisko krājumu uzskaiti pa nedēļām. Pirkšanas un pārdošanas uzskaites vietā savācēji un vairumtirgotāji var glabāt rēķinus vai piegādes dokumentus, kas apzīmēti, kā norādīts 1. punktā." - 7.a punktu aizstāj ar šo: "7.a Ja izmanto 1. punkta e) apakšpunktā minēto apzīmējumu, tad nepiemēro 2. līdz 6.a punkta noteikumus" 3. Iekļauj šādu 18.b pantu: "18.b pants Uzraudzību pār lauksaimniecības nozares norādēm, kā minēts 18. panta 1. punktā, tostarp attiecīgās lauksaimniecības nozares konkrēto īpašību norādēm, var deleģēt dalībvalstu izraudzītām iestādēm, kas nodrošina vajadzīgo neatkarību attiecībā uz ražotājiem un kas atbilst spēkā esošā Eiropas Standarta Nr. En/45011 kritērijiem. Šo iestāžu licencēšanu un pārraudzību veic attiecīgās dalībvalsts kompetentās iestādes." 2. pants Šī regula stājas spēkā 1998. gada 1. maijā. Tomēr regulas 1. panta 1. punktu piemēro no 1998. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 3. martā Komisijas vārdā — Komisijas loceklis Franz Fischler [1] OV L 173, 6.7.1990., 5. lpp. [2] OV L 111, 4.5.1996., 1. lpp. [3] OV L 121, 16.5.1991., 11. lpp. [4] OV L 189, 30.7.1996., 91. lpp. [5] OV L 276, 29.10.1996., 11. lpp. --------------------------------------------------